Flying Tiger Copenhagen

Flying Tiger Copenhagen on tanskalainen vuonna 1995 Kööpenhaminasta kotoisin oleva kauppaketju, jonka on perustanut Lennart Lajboschitz. Se myy muun muassa toimisto-, koulu- ja askartelutarvikkeita, leluja, hygieniatuotteita, astioita ja sisustusesineitä. Flying Tiger Copenhagenilla on yli 950 myymälää ympäri maailmaa esimerkiksi useissa Euroopan maissa, kuten Britanniassa, Espanjassa, Irlannissa, Norjassa, Ruotsissa, Suomessa ja Tanskassa. 

Ketjun myymälät tunnettiin aiemmin nimillä Tiger, TGR, Flying Tiger ja Flying Tiger Copenhagen. Vuonna 2016 kaikkien nimet vaihdettiin muotoon Flying Tiger Copenhagen. 

Ketjun ensimmäinen Suomen-myymälä perustettiin Helsingin Itäkeskukseen vuoden 2012 alussa. Seuraavan vuoden lokakuussa myymälöitä oli 20. Vuonna 2016 myymälöitä oli 27. 

Talouselämä-lehden mukaan Flying Tiger Copenhagenilla oli suuri vaikutus Tiimarin ajautumiseen konkurssiin, koska Tigerillä oli tapana sijoittaa kauppansa aivan Tiimarin lähietäisyydelle.

Flying Tigerin myymälät Suomessa
Espoo (2)
Helsinki (5)
Hyvinkää (1)
Hämeenlinna (1)
Jyväskylä (2)
Kotka (1)
Kouvola (1)
Kuopio (1)
Lahti (1)
Lappeenranta (1)
Lempäälä (1)
Oulu (2)
Pori (2)
Porvoo (1)
Raisio (1)
Salo (1)
Tampere (2)
Turku (2)
Vaasa (1)
Vantaa (1)
Ylöjärvi (1)

Lähteet 

Tanskalaiset yritykset
Halpamyymäläketjut